Minn L- Imżebbel . . . il- pulċinell ta' Ġeżebel . . . U wara mawra rħisa iżda mżejjna b' ( kważi ) kollox f' art id- Duka tal- Lussemburgu ta' moħħu , il- Ġaħan Malti tan- Nanna Venut neża' l- qalziet stil ruffjan - Pwerto Rikan u rritorna daħqan fuq dik il- qaħba gżira ta' qalbu . Hemm reġa' ngħaqad ma' Żeża ta' Bubaqra , Ġanni Ċapċap , Peppi tal- Pipa , il- Bambin ta' Praga , iz- Zija Lavinja , is- Sur Gawdenz Bilocca , is- Saħħara tal- Bidnija , Gizzy , l- Imżebbel u l- bqija , u qalilhom bosta ħmerijiet dwar kemm ra ħwejjeġ sbieħ . Ħasra li l- ebda proxxmu minn dawn m' hu xi artista Pariġina żvelta ta' mezza età li tqatta' sigħat twal titgħarraf dwar il- ħsibijiet ta' Voltaire jew titpaxxa bin- noti folk Britanniċi tal- Fairport Convention . Ħasra wkoll li meta l- Ġaħan Malti kien qiegħed f' din l- art tal- meravilji u l- Imdawwlin , dawn ix- xorta ta' nisa baqgħulu ġewwa miġburin jissaħħnu fi djarhom , aktarx rashom 'l isfel imdendlin mal- linef u l- brazzi tal- kmamar tas- sodda lussużi ma' xi borgiż Ewripidu b' ħiliet akrobatiċi ta' l- għaġeb . Għaldaqstant il- Ġaħan Malti kellu jibqa' l- art bil- pipa sħuna ddaħħan f' id waħda u bix- Xalla l- Ħamra tperper fl- oħra . Iżda minkejja li l- Ġaħan dellu tqil u baħnan , xorta għadu ma qatax qiesu li xi darba għad jasal joftoq lilu nniffsu minn għoxxu sa żokortu . Dan għax mit- tmintax il- sular seta' josserva sewwa popolazzjoni mdaqqsa ta' nimfi b' xuxtom bin- nokkli jitlajjaw bħal fjokkli fil- widien , ix- xmajjar u l- foresti pittoreski tal- qalba l- ħadra ta' l- Ewropa . Anke huma għarfuh , l- iżjed ċerta xbejba Indjana mogħnija bis- sitt sens u b' xi wieħed jew tnejn mis- seba' dnubiet il- mejta . Iżda qiegħed jingħad li l- Ġaħan Malti jbati bin- nawżja , u li għaldaqstant għalih ftit li xejn se tkun ta' fejda li poġġewh hemm fuq jissendika d- dinja mit- tmintax -il sular . Tgħid veru minn ġot- taġen se jintasab fin- nar ? U mela la tinkwieta xejn Sur Ġaħan . Lanqas temmen , għal kollox ħasbulek hemm fuq ! Meta tħossok se taħbat tistordi dejjem tista' tmur tlaħlaħ imnifsejk f' dik il- latrina pompuża li ibqa' ċert li bħalha ma ssib imkien . La tibżax . Hemmhekk mis- suffetti taqa' fuqek irxiex kisja fwieħa tfuħ biex tistejqer xi ftit mid- dlam kiesaħ u oskur tar- ruħ . Imbagħad , meta tħossok frisk u biżżejjed san , tkun tista' tmur bil- lajma kollha tissokta tħarbex xi ħaġa ta' kaf kaf dwar l- iġsma tal- pariri bl- ilsien taċ- ċuqlajta u l- bigilla . Jekk trid , tkun tista' wkoll terħilha tmaħħaħ bħas- soltu dwar il- fenomenu ta' l- iskarsezza grossa ta' intellettwali femminili u l- faqar abbundanti tal- partit tal- femministi eċċentriċi Svediżi . U m' hemmx xi ngħidu , ċerti li t- tħambiq imqanqal tiegħek li l- ġid dinji xejn m' hu mqassam kif imiss se jissokta . Imbagħad , meta bħas- soltu tassew tkun xbajt minn kollox , mur asal wasla sal- widien imwerqqin bl- għerien tal- firien kollha lwien u ta' l- antenati liberi trogloditi . Minn hemm tarahom jgħammru , jitgħammru , ifaqqsu u jimmarċjaw bħan- nemel u l- wirdien il- mostricciattoli lesbiċi Razzisti , Faxxisti , Kapitalisti u Kommunisti . ( B' dedika lil sieħbi li miegħi sejjer jegħleb il- Kriżi f' art il- Borgiżi . Ħuġġieġa Oħra minn L- Imżebbel Ħin : qed inxomm riħa ta' trogloblogg , il- blogg mill- għerien U ħallik miż- żobb ta' Maiden ! : P - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .